Here is a page extracted from Wikipedia that may contain CSS, HTML, and a lot of unformatted text.

Title: Brazilėjė
Content: Brazilėjė – valstībė Pėitū Amerikuo, šalėp Atlanta vuondenīna. Tōr 26 valstijės ė suostinēs apīgarda. Suostėnė īr Brazilijė, vuo dėliausis miests – San Pauls. Brazilėjuo gīven 188 mėlėjuonā žmuoniū. Ta ī dėdliausė palē pluotībė ė gīvėntuoju skaitliu Pėitū Amerėkas valstībė.

Geuograpėjė 
Šiaurėnė ė vakarėnė šalėis posė ožjėm Amazuonėjės gėrės, pėitrītėnė ė vėdorėnė posė – Brazilėjės pluokštakalnis. Patiuo šiaurie, ont robežious so Venesolėla kīln Gvianas pluokštakalnis, katramė ī aukštausė šalėis vėita – Neblėnas kalns.

Uorā Brazilėjuo daugomuo karšti ė lītingi, ba šali kert posiaujis. Dėdlė šalėis dali ožėm medės, kėtor plīti savanas, posdīkīnės (rītūs, pėitūs), kūlīnā. Par Brazilėjė srūn daug dėdliū ė dedlē ondeningu opiu – Amazuonė, Parana, Paragvajos, Urugvajos, San Fransiskos, Madeira, Negros, Aragvajė, Tokantinosos ė daugībė kėtū.